भारत-गुयाना संबंध
भारत-गुयाना संबंध गुयाना और भारत के बीच वर्तमान और ऐतिहासिक संबंधों को दर्शाते हैं। दोनों ही देश एक ज़माने में ब्रिटिश साम्राज्य का हिस्सा हुआ करते थे। गयाना में लगभग 3,27,000 नागरिक भारतीय वंश के हैं। यह गुयाना में सबसे बड़ा जातीय समूह है। वे आज भी हिन्दी समेत कई भारतीय भाषाएँ बोलते हैं। मई 1966 में गुयाना की स्वतंत्रता के बाद से भारत और गुयाना के बीच संबंध सौहार्दपूर्ण रहे हैं। भारत की तत्कालीन प्रधान मंत्री इंदिरा गांधी ने 1968 में भारत की ओर से पहली बार गुयाना का दौरा किया। इसके बाद भारत के तत्कालीन उपराष्ट्रपति शंकर दयाल शर्मा ने 1988 और भैरों सिंह शेखावत ने 2006 में गुयाना की यात्रा की।